b'\n_START_ARTICLE_\nJammers Minde\n_START_PARAGRAPH_\nJammers Minde er en selvbiografisk bok skrevet av kong Christian IVs datter Leonora Christina. Leonora Christina satt fengslet i Bl\xc3\xa5t\xc3\xa5rn p\xc3\xa5 K\xc3\xb8benhavns slott i perioden 1663\xe2\x80\x941685 mistenkt for delaktighet i ektefellen Corfitz Ulfeldts p\xc3\xa5st\xc3\xa5tte landsforr\xc3\xa6deri.\n_START_SECTION_\nHistorie\n_START_PARAGRAPH_\nF\xc3\xb8r hun begynte \xc3\xa5 skrive p\xc3\xa5 Jammers Minde, hadde hun avsluttet en fransk selvbiografi henvendt til den europeiske offentligheten. Hun fikk manuskriptet smuglet ut i 1673._NEWLINE_Hun startet derp\xc3\xa5 \xc3\xa5 skrive Jammers Minde i Bl\xc3\xa5t\xc3\xa5rn, men verket ble f\xc3\xb8rst ferdig etter l\xc3\xb8slatelsen i 1685 under oppholdet i Maribo kloster. Boken er en skildring av hennes liv under de 22 \xc3\xa5rene hun satt i fangenskap; et selvforsvar og samtidig en beskrivelse av et smertefullt fengselsliv._NEWLINE_Etter Leonora Christines d\xc3\xb8d, tok hennes s\xc3\xb8nn Leo Ulfeldt blant annet h\xc3\xa5ndskriftet med seg til \xc3\x98sterrike, hvor det gikk i arv til etterkommerne. I mange \xc3\xa5r befant derfor manuskriptet seg i utlandet og det ble f\xc3\xb8rste gang utgitt i 1869. Originalmanuskriptet befinner seg i dag p\xc3\xa5 Frederiksborgmuseet.'